Euroopa Liidu Teataja L 021 , 30/01/1992 Lk 0004 - 0006

Soomekeelne eriväljaanne: Peatükk 4 Köide 4 Lk 0046

Rootsikeelne eriväljaanne: Peatükk 4 Köide 4 Lk 0046



Nõukogu määrus (EMÜ) nr 189/92, 27. jaanuar 1992, millega võetakse vastu teatavate Loode-Atlandi kalastusorganisatsiooni poolt vastu võetud kontrollimeetmete rakendussätted EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 25. jaanuari 1983. aasta määrust (EMÜ) nr 170/83, millega kehtestatakse ühenduse kalavarude kaitse- ja majandamissüsteem, [1] viimati muudetud 1985. aasta ühinemisaktiga, eriti selle artiklit 11, võttes arvesse komisjoni ettepanekut ning arvestades, et: nõukogu määrusega (EMÜ) nr 3179/78 [2] tunnustati Loode-Atlandi tulevase mitmepoolse kalandusalase koostöö konventsiooni, edaspidi "NAFO konventsioon", mis jõustus 1. jaanuaril 1979; NAFO konventsiooniga asutatud Loode-Atlandi kalastusorganisatsioon (NAFO) võttis vastu rahvusvahelise ühisinspekteerimise kava, mis võeti vastu nõukogu määrusega (EMÜ) nr 1956/88; [3] 13. septembril 1991 Dartmouthis peetud 13. aastakoosolekul võttis NAFO kalapüügikomisjon vastu ettepaneku kehtestada kontrollimeede, mille kohaselt peavad kalalaevad edastama teatavaid andmeid oma tegevuse kohta NAFO reguleerimisalas; see ettepanek on ühendusele vastuvõetav, ON VASTU VÕTNUD KÄESOLEVA MÄÄRUSE: Artikkel 1 Ühenduse liikmesriigi lipu all sõitvad laevad, mille suhtes kohaldatakse NAFO rahvusvahelist ühisinspekteerimise kava, edastavad Euroopa Ühenduste Komisjonile ja samal ajal oma siseriiklikele pädevatele asutustele lisas sätestatud andmed kooskõlas kõnealuses lisas kehtestatud eeskirjadega. Artikkel 2 Komisjon edastab aruannetes sisalduvad andmed võimalust mööda NAFO tegevsekretärile 24 tunni jooksul pärast nimetatud andmete kättesaamist. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. jaanuar 1992 Nõukogu nimel eesistuja A. Marques Da Cunha [1] EÜT L 24, 27.1.1983, lk 1. [2] EÜT L 378, 30.12.1978, lk 1. [3] EÜT L 175, 6.7.1988, lk 1. -------------------------------------------------- LISA 1. Järgnevalt kirjeldatud edastatavaid andmeid nimetatakse "NAFO aruandeks". Edastatavad andmed, mis esitatakse kindlaksmääratud vormis, on järgmised: 1.1. Laeva iga sisenemine reguleerimisalasse. Aruanne edastatakse vähemalt kuus tundi enne laeva sisenemist ja see sisaldab järgmisi andmeid järgmises järjestuses: - laeva nimi, - kutsung, - pardatähis, - kuupäev, kellaaeg ja geograafiline asend, - teate tunnuskood: "ENTRY", - NAFO rajoon, kuhu laev siseneb, - kapteni nimi. 1.2. Iga liikumine ühest NAFO rajoonist teise, välja arvatud punktis 1.3 sätestatud tingimuste kohased liikumised rajoonide 3L ja 3N ning 3N ja 3O vahel, ja iga väljumine 10 miili suurusest piiritletud tsoonist mõlemal pool rajoone 3L, 3N ja 3O eraldavaid piirjooni, kui punktis 1.3 sätestatud tingimusi enam ei kohaldata. Aruanded edastatakse enne laeva sisenemist NAFO rajooni ja need sisaldavad järgmisi andmeid järgmises järjestuses: - laeva nimi, - kutsung, - pardatähis, - kuupäev, kellaaeg ja geograafiline asend, - teate tunnuskood: "MOVE", - NAFO rajoon, kuhu laev siseneb, - kapteni nimi. 1.3. Püügitegevuse käigus NAFO rajoonide 3L ja 3N või 3N ja 3O vahelisi piire ületavad laevad, mis ületavad neid rajoone eraldavaid piire rohkem kui ühe korra 24 järjestikuse tunni jooksul, tingimusel et nad püsivad piiritletud tsoonis (10 miili mõlemal pool rajoonide vahelist piiri), edastavad rajoonide vahelise piiri esimesel ületamisel ja seejärel mitte suuremate kui 24 tunniste vahedega (püsides piiritletud tsoonis) järgmised andmed järgmises järjestuses: - laeva nimi, - kutsung, - pardatähis, - kuupäev, kellaaeg ja geograafiline asend, - teate tunnuskood: "ZONE", - kapteni nimi. 1.4. Iga väljumine reguleerimisalast. Aruanded edastatakse enne laeva väljumist reguleerimisalast ja need sisaldavad järgmisi andmeid järgmises järjestuses: - laeva nimi, - kutsung, - pardatähis, - kuupäev, kellaaeg ja geograafiline asend, - teate tunnuskood: "EXIT", - NAFO rajoon, kust laev väljub, - kapteni nimi. 2. Ilma et see piiraks komisjoni 22. septembri 1983. aasta määruse (EMÜ) nr 2807/83 (milles sätestatakse liikmesriikide kalasaaki käsitleva teabe registreerimise üksikasjalikud eeskirjad) [1] sätete kohaldamist, tuleb kohe pärast punktis 1 kirjeldatud andmete raadio teel edastamist märkida logiraamatusse järgmised andmed: - edastuse kuupäev ja kellaaeg, - raadioedastuste puhul raadiojaama nimi, mille kaudu edastus toimus. 3.1. Punktis 1 nimetatud andmed edastatakse Euroopa Ühenduste Komisjonile Brüsselisse (teleks 24189 FISEU-B) ja selle liikmesriigi pädevatele asutustele, kelle lipu all laev sõidab. 3.2. Kui vääramatu jõu tõttu ei ole laeval võimalik teadet edastada, võib kõnealuse laeva nimel teate edastada mõni teine laev. [1] EÜT L 276, 10.10.1983, lk 1. --------------------------------------------------